# data[].attributes.headline
Ποιο όργανο ακούς;

# data[].attributes.subject
Ποιο όργανο ακούς;

# data[].attributes.body
Άκουσε πάλι το τραγούδι. Μπορείς να καταλάβεις με ποιο όργανο ξεκινά;

Προσπάθησε να διακρίνεις μερικά από τα μουσικά όργανα που παίζουν:

1. πιάνο,

2. βιολί,

3. κιθάρα,

4. μελόντικα,

5. τρομπέτα,

6. τρομπόνι.

Γίνε τώρα, κιθαρίστας, πιανίστας, βιολονίστας, κ.ά.:

Κάθε φορά που ακούς να "ξεχωρίζει" ένα από τα όργανα, να "κάνεις" ότι παίζεις με αυτό.

# data[].attributes.headline
"Εγώ και συ μαζί" (στίχοι:Τζίμης Πανούσης, μουσική:Ράντι Νιούμαν)

# data[].attributes.subject
"Εγώ και συ μαζί" (στίχοι:Τζίμης Πανούσης, μουσική:Ράντι Νιούμαν)

# data[].attributes.body
Πάτα το βελάκι, και τραγούδησε, μαζί με τον Άντι και τον Μπαζ Λάιτγίαρ,  το τραγούδι "Εγώ και συ μαζί".

Είναι το τραγούδι "You've got a friend in me", όπως  μεταγλωτίστηκε, στα ελληνικά, για  την ταινία κινουμένων σχεδίων   "Toy Story" ("Ιστορία των Παιχνιδιών").

Εγώ κι εσύ μαζί.
Όταν η τύχη σου θα 'ναι φευγάτη,
και συ μακρυά απ' το ζεστό σου κρεβάτι,
Τότε θυμήσου τη χρυσή συμβουλή.
Εγώ κι εσύ μαζί,
Εγώ κι εσύ μαζί.

Εγώ κι εσύ μαζί.
Εγώ κι εσύ μαζί.
Τα βάσανά σου είναι και δικά μου,
και για τους δύο μας χτυπάει η καρδιά μου,
Δυο φιλαράκια με μια ψυχή,
Εγώ κι εσύ μαζί,
Εγώ κι εσύ μαζί.

Μπορείς αν θες
να βρεις πιο έξυπνους φίλους,
Να 'ναι μεγάλοι και πιο δυνατοί.
Μπορείς!!!
Αλλά να ξέρεις τη δικιά μου αγάπη,
δεν θα στη δώσει φιλαράκο κανείς.

Κι όσο περνάνε και φεύγουν τα χρόνια,
και η φιλία μας θα μένει αιώνια,
Είναι γραπτό μας μοίρα κοινή...
Εγώ κι εσύ μαζί!
Εγώ κι εσύ μαζί!
Εγώ κι εσύ μαζί...!

# data[].attributes.headline
You've got a friend in me" (Randy Newman)

# data[].attributes.subject
You've got a friend in me" (Randy Newman)

# data[].attributes.body
Πάτα το βελάκι για να δεις το τραγούδι στην αυθεντική του μορφή, στ΄αγγλικά.

Στο βίντεο συναυλίας τραγουδά και παίζει πιάνο ο ίδιος ο συνθέτης Randy Newman.

Παρατήρησε πως οι μουσικοί της ορχήστρας και της χορωδίας ακολουθούν και "συμπληρώνουν" το τραγούδι του συνθέτη.

# data[].attributes.headline
"James Bond Medley" (Τζέιμς Μποντ -ποτ-πουρί)

# data[].attributes.subject
"James Bond Medley" (Τζέιμς Μποντ -ποτ-πουρί)

# data[].attributes.body
Πάτα το βελάκι κι άκουσε το ποτ-πουρί, δηλαδή τη μείξη θεμάτων που έχουν γραφτεί για ταινίες του πράκτορα 007,  ή αλλιώς Bond...James Bond!

Το βασικό θέμα, με το οποίο ξεκινά το έργο, γράφτηκε από τον συνθέτη Τζον Μπάρι.

Θ' ακούσεις στο βίντεο ένα απόσπασμα του έργου.

Το έργο ξεκινά με κρουστά: μπόνγκος και συμφωνικά τύμπανα (βλέπε 1η στήλη).

Παρατήρησε πως ο μουσικός στα μπόγκος τελειώνει να παίζει μειώνοντας σταδιακά την ένταση του ήχου  (ντιμινουέντο=σταδιακή εξασθένιση της έντασης)

Το θέμα του James Bond παίζεται εδώ από την κιθάρα που "πρωταγωνιστεί" παίζοντας "σόλο" δύο φορές [η ορχήστρα παίζει συνοδεύοντας] .

Mπορείς τώρα να βρεις:

ποια οικογένεια οργάνων "πρωταγωνιστεί" αμέσως μετά την κιθάρα;

ποιο πνευστό μουσικό όργανο παίζει επίσης  "σόλο" δύο φορές λίγο αργότερα; [2.53]

# data[].attributes.headline
"Chariots of fire" (ελληνικός τίτλος:"Δρόμοι της φωτιάς")(μουσική:Βαγγέλης Παπαθανασίου).

# data[].attributes.subject
"Chariots of fire" (ελληνικός τίτλος:"Δρόμοι της φωτιάς")(μουσική:Βαγγέλης Παπαθανασίου).

# data[].attributes.headline
Ο Έλληνας συνθέτης <

# data[].attributes.body
Ο Έλληνας συνθέτης Βαγγέλης Παπαθανασίου, γνωστός σε όλον τον κόσμο ως Vangelis, βραβεύτηκε για τη μουσική του στην ταινία "Δρόμοι της φωτιάς".
Η ταινία παρουσιάζει την ιστορία  δύο αντίπαλων αθλητών που θα αγωνιστούν-για διαφορετικούς λόγους ο καθένας- στους Ολυμπιακούς Αγώνες του 1924.

Ο Βαγγέλης Παπαθανασίου (βλέπε φωτογραφία) χρησιμοποίησε στο έργο αυτό κυρίως συνθεσάιζερ και πιάνο.

# data[].attributes.headline
Πάτα το βελάκι κι

# data[].attributes.body
Πάτα το βελάκι κι άκουσε     τη μουσική που συνοδεύει εδώ  χαρακτηριστικές σκηνές από την ταινία "Δρόμοι της φωτιάς".

Πιστεύεις ότι η μουσική ταιριάζει με το θέμα της ταινίας; και γιατί;

# data[].attributes.headline
"Δρόμοι της φωτιάς"-ζωντανή εκτέλεση

# data[].attributes.subject
"Δρόμοι της φωτιάς"-ζωντανή εκτέλεση

# data[].attributes.body
Πάτα το βελάκι για να παρακολουθήσεις ζωντανή εκτέλεση του έργου από ορχήστρα και χορωδία στην Αθήνα, στις στήλες Ολυμπίου Διός.

Η συναυλία, με τον τίλο Μυθωδία έγινε το 2001 σε συνεργασία με τη NASA .
Ο Βαγγέλης Παπαθανασίου παίζει στα πλήκτρα.

# data[].attributes.attachment_link.title
.Vangelis - Chariots Of Fire [Live] stereo

# data[].attributes.headline
"Conquest of Paradise" ("Η κατάκτηση του Παραδείσου")(μουσική:Βαγγέλη Παπαθανασίου) 

# data[].attributes.subject
"Conquest of Paradise" ("Η κατάκτηση του Παραδείσου")(μουσική:Βαγγέλη Παπαθανασίου) 

# data[].attributes.body
Η "Κατάκτηση του Παραδείσου" γράφτηκε από τον Βαγγέλη Παπαθανασίου για την ταινία "1492: Χριστόφορος Κολόμβος" [ελληνικός τίτλος ταινίας].
Η ταινία έχει θέμα την κατάκτηση της Αμερικής από τον Κολόμβο και τις συνέπειες που είχε η κατάκτηση αυτή για τους λαούς της ηπείρου και τον πολιτισμό τους.

Πάτα το βελάκι για να ακούσεις τη μουσική παράλληλα με σκηνές της ομώνυμης κινηματογραφικής ταινίας.

Πιστεύεις ότι το μουσικό αυτό έργο, με το πρώτο άκουσμά του, μας ταξιδεύει πίσω στο χρόνο;

# data[].attributes.headline
Hedwig's Theme (το θέμα του Xέντγουιγκ) 

# data[].attributes.subject
Hedwig's Theme (το θέμα του Xέντγουιγκ) 

# data[].attributes.body
[Hedwig είναι το όνομα του κατοικίδιου του Χάρι, που είναι μια λευκή κουκουβάγια!]

Πάτα το βελάκι για να ακούσεις το "Hedwig's Theme"  που έγραψε ο Τζων Γιούλιαμς για τις ταινίες Harry Potter.

Παρατήρησε το μουσικό όργανο που ξεκινά μόνο του το έργο. Παίζεται όπως το πιάνο, αλλά ακούγεται σαν να παίζουν μικρά καμπανάκια: είναι η τσελέστα.

Τα βιολιά και η τσελέστα παίζουν επαναλαμβανόμενα γρήγορα περάσματα.

Μπορείς με τη μουσική αυτή να φανταστείς το ελαφρύ και γρήγορο πέταγμα μιας λευκής κουκουβάγιας;

# data[].attributes.attachment_link.title
BBC's Proms   Hedwig's Theme from Harry Potter

# data[].attributes.headline
Όμορφη ζωή (μουσική Νικόλα Πιοβάνι- στίχοι Λίνα Νικολακοπούλου)

# data[].attributes.subject
Όμορφη ζωή (μουσική Νικόλα Πιοβάνι- στίχοι Λίνα Νικολακοπούλου)

# data[].attributes.body
Πάτα το βελάκι παραπάνω, άκουσε και τραγούδησε το "Όμορφη ζωή".

Ακολούθησε τους στίχους. Μπορούν να τραγουδήσουν κι άλλοι στο σπίτι μαζί σου.

Βγες, τραγούδα τη ζωή
Πες θα ‘ρθει ξανά πρωί.
Δες τον ήλιο μ’ άλλα μάτια
με ενός παιδιού χαρά
γιατί κι εσύ παιδί
ήσουν μια φορά.

Ναι, το ξέρει ο ουρανός
Ναι, ο τόσο μακρινός
Αχ! Kι η νύχτα μ' όλα τ' άστρα
πως κάπου εδώ στη γη
πολλές καρδιές
βαθιά έχουν μια πληγή.

Να! Mια ρόδα που γυρνά
Να! Tου λούνα παρκ η ρόδα
σου γνέφει ανέβα
τον κόσμο δες ξανά.

Μ' αν ίσως δεν πιστεύεις πια
κι αν σου λέω η ζωή
πως είναι απέραντη ομορφιά.

Δες είμαι δίπλα σου εγώ
το σκοτάδι θα τελειώσει
θα περάσει η συννεφιά.

Πάει και δε γυρίζει πια
πάει στου χρόνου τα κουπιά
πάει, γοργά κυλάνε οι ώρες
μα αν βρέξει μια βροχή
λευκό γυμνό
το λουλουδάκι ανθεί.

Πάει και δε γυρίζει πια
πάει κι απάντηση καμιά
πάει, μα όπου κι αν ρωτάμε
μας λεν' ό,τι αγαπάμε ζωντανό
θα μείνει στην καρδιά.

Μας λεν' ό,τι αγαπάμε ζωντανό πως μένει στην καρδιά.

Είν΄ όμορφη η ζωή
τραγούδα το κι εσύ
Ειν' όμορφη η ζωή...

# data[].attributes.body
Το τραγούδι "Όμορφη ζωή" βασίζεται στη μουσική που έγραψε ο Νικόλα Πιοβάνι για την ταινία "La Vita è Bella" ("H ζωή είναι ωραία") .

Η ταινία αφηγείται με κωμικοτραγικό τρόπο την ιστορία ενός παιδιού  και της οικογένειάς του που  ζει στη δίνη του πολέμου κι επιβιώνει τελικά από ένα στρατόπεδο συγκέντρωσης των Ναζί.

Ο πατέρας της οικογένειας, ένας εβραίος βιβλιοπώλης, για να προστατεύσει τον μικρό γιο του, τον κρύβει από τους φύλακες και τον πείθει ότι το στρατόπεδο είναι απλά ένα παιχνίδι, στο οποίο ο παίκτης που θα καταφέρει να μαζέψει 1.000 πόντους θα κερδίσει ένα τανκ!

Πάτα το βελάκι για να δεις το τέλος της ταινίας με τη μουσική του Πιοβάνι.

Τι πιστεύεις ότι νιώθει το παιδάκι και γιατί;

Οι Ναζί έχουν πια χάσει τον πόλεμο και στο στρατόπεδο μπαίνουν συμμαχικά στρατεύματα που ελευθερώνουν τους κρατούμενους...                      Στην τελευταία σκηνή  το παιδί  βρίσκει τη μητέρα του και  φωνάζει:"Abbiamo Vinto! (Νικήσαμε!).

# data[].attributes.attachment_link.title
La vita è bella (epilogo) -Abbiamo vinto!!!- ottima qualità

# data[].attributes.body
(από αριστερά)
βιολί/βιόλα/βιολοντσέλο/κοντραμπάσο/άρπα

# data[].attributes.headline
"Πόλεμος των άστρων - Star Wars" (μουσική Τζων Γουίλιαμς )

# data[].attributes.subject
"Πόλεμος των άστρων - Star Wars" (μουσική Τζων Γουίλιαμς )

# data[].attributes.body
Η μουσική "Πόλεμος των άστρων" (Star Wars Theme) έχει γραφτεί για την ομώνυμη κινηματογραφική ταινία.
Για την εκτέλεσή της συμμετέχει μια ολόκληρη ορχήστρα!

Θέλεις να δεις παρακάτω μια ζωντανή εκτέλεσή της;

Παρατήρησε εδώ πρώτα τις  εικόνες με τις οικογένειες οργάνων μιας ορχήστρας:

# data[].attributes.headline
Star Wars Theme               (Πόλεμος των άστρων- Το θέμα) 

# data[].attributes.subject
Star Wars Theme               (Πόλεμος των άστρων- Το θέμα) 

# data[].attributes.body
Πάτα το βελάκι για να δεις τώρα το βίντεο συναυλίας του έργου.

Παρατήρησες πως ο μαέστρος απευθύνεται σε κάθε ομάδα οργάνων γυρίζοντας προς το μέρος της;

Παρακολούθησε πως τη "σκυτάλη" παίρνουν κάθε φορά διαφορετικές οικογένειες μουσικών οργάνων π.χ.

το έργο ξεκινά με τα Χάλκινα Πνευστά, ακολουθούν έπειτα τα Έγχορδα με την Άρπα για να μπει στη συνέχεια το πίκολο (μικρό φλάουτο, με ψιλή φωνή).
[η συνέχεια...στο βίντεο].

Πάτησε τον φακό, κάτω δεξιά στο βίντεο για να μεγαλώσεις την εικόνα.
Στο κάτω μέρος του βίντεο βλέπεις το χρόνο διάρκειας εκτέλεσής του.

# data[].attributes.body
Δες πως ένας μαέστρος βλέπει εμπρός του την ορχήστρα από το πόντιουμ (το βάθρο στο οποίο στέκεται):

# data[].attributes.attachment_link.title
οργανα ορχήστρας

# data[].attributes.body
(από πάνω αριστερά)
γκογκ/πιατίνια/ ντέφι/ταμπούρο/τρίγωνο/ τρίγωνο/τύμπανο παρέλασης/καστανιέτες/
γκραν κάσα/γκλοκενσπηλ/βιμπράφωνο/λύρα παρέλασης/
συμφωνικά τύμπανα/τσελέστα/καμπάνες/ξυλόφωνο

# data[].attributes.headline
χάλκινα πνευστά

# data[].attributes.subject
χάλκινα πνευστά

# data[].attributes.body
(από πάνω αριστερά)
τρομπέτα/κόρνο/τρομπόνι/τούμπα

# data[].attributes.attachment_link.title
ΧΑΛΚΙΝΑ ΠΝΕΥΣΤΑ

# data[].attributes.headline
ξύλινα πνευστά

# data[].attributes.subject
ξύλινα πνευστά

# data[].attributes.body
(από αριστερά)
πίκολο (μικρό φλάουτο)/ φλάουτο/ κλαρινέτο/ όμποε/ φαγκότο/φλογέρα

# data[].attributes.attachment_link.title
ΠΝΕΥΣΤΆ ΜΟΥΣΙΚΆ ΌΡΓΑΝΑ

# data[].attributes.headline
The Imperial March                     ( Εμβατήριο της                    Αυτοκρατορίας)           (μουσική Τζων Γουίλιαμς )

# data[].attributes.subject
The Imperial March                     ( Εμβατήριο της                    Αυτοκρατορίας)           (μουσική Τζων Γουίλιαμς )

# data[].attributes.body
[από την ταινία "Η Αυτοκρατορία αντεπιτίθεται"]

AΓΓΕΛΙΑ ΓΙΑ ΜΟΥΣΙΚΟΥΣ ΠΡΑΚΤΟΡΕΣ

Θέλεις να φέρεις σε πέρας  μια  "αποστολή ακρόασης"   ως "μουσικός πράκτορας";

Αν, ναι   διάβασε τα παρακάτω:

Ένας μουσικοκριτικός πρέπει να περιγράψει σ' ένα άρθρο του μια συναυλία με το "Εμβατήριο της Αυτοκρατορίας". Σβήστηκαν όμως  από λάθος μερικά στοιχεία στην περιγραφή του. Μπορείς να τον βοηθήσεις να τα  βρει;

Στη θέση των στοιχείων που λείπουν θα δεις τελίτσες με πράσινη σκίαση ........... Διάβασε πρώτα προσεκτικά το απόσπασμα του άρθρου, πριν δεις το βίντεο.
Πάτα το βελάκι και ξεκινάς...
Καλή επιτυχία!

ΣΥΝΑΥΛΙΑ ΤΩΝ... ΑΣΤΡΩΝ

"....Το έργο ξεκινά με το θέμα της Αυτοκρατορίας, ένα θέμα ρυθμικό, υποβλητικό  που επαναλαμβάνεται και σχεδόν μας... απειλεί!
Ξαφνικά η διάθεσή μας αλλάζει (για λίγο). Με το νεύμα του μαέστρου  η ορχήστρα σταματά απότομα! [0.50]
Ακούγονται τότε δύο φ................ που συνοδεύονται από ένα μόνο κόρνο. Παίζουν μια  μελωδική γραμμή που μας δημιουργεί το αίσθημα της αναμονής, σαν να περιμένουμε να  γίνει κάτι...
Τη μελωδική αυτή γραμμή παίζουν τώρα τα έ..........και παράλληλα εμφανίζεται αυτό που περιμέναμε (αλλά δεν ξέραμε από πριν τι ήταν...). Είναι το μεγαλοπρεπές θέμα της Αυτοκρατορίας που παίζουν τα χ.............!  [1.09]".

Η αποστολή σου επιτεύχθηκε! Το υπόλοιπο άρθρο έχει σωθεί χωρίς παραλείψεις.
Μπορείς όμως αν θες να συνεχίσεις την ακρόαση....
Η συναυλία είναι γεμάτη εκπλήξεις...

# data[].attributes.attachment_link.title
John Williams The Imperial March from The Empire Strikes Back